stanford-oval/wikipedia huggingface dataset:
הטרגדיה של 9 באפריל
אחרית דבר

ב-10 באפריל, כמחאה על נקיטת הצעדים, פתחו תושבי טביליסי ויתר גאורגיה בשביתה והוכרזו 40 ימי אבל. אזרחי גאורגיה הביאו כמויות גדולות של זרי פרחים למקום בו התרחשו האירועים, והוכרז על מצב חירום במדינה, אולם למרות זאת המשיכו ההפגנות.
ממשלת גאורגיה הסובייטית התפטרה כתוצאה מהאירוע. מוסקבה טענה כי המפגינים בהפגנה הבלתי חוקית היו הראשונים שתקפו את החיילים והחיילים נאלצו להתגונן מפניהם. בקונגרס הסובייטים הראשון (במאי-יוני 1989) ניער מיכאיל גורבצ'וב חוצנו מכל אחריות, והפנה את כל ההאשמה כלפי הצבא. החשיפה במדיה הסובייטית הליברלית, כמו גם ממצאי ועדת החקירה בראשות איש ה"פרו-פרסטרויקה", אנטוליי סובצ'ק, שדווחו בדצמבר של אותה שנה, גרמו למבוכה בקרב הסובייטים שדגלו בקו הנוקשה והנהגת הצבא שהייתה מעורבת באירוע.
מורשת

הטרגדיה של 9 באפריל הפכה את האופוזיציה הגאורגית לרדיקלית יותר כלפי השלטון הסובייטי. מספר חודשים לאחר מכן, ב-17 - 18 בנובמבר 1989, התקיים מושב של המועצה העליונה של גאורגיה הסובייטית, שגינתה באופן רשמי את הכיבוש והסיפוח של הרפובליקה הדמוקרטית של גאורגיה על ידי ברית המועצות בשנת 1921.
ב-31 במרץ 1991 הצביעו הגאורגים במשאל עם באופן גורף לטובת עצמאותה של גאורגיה והתנתקותה מברית המועצות. ב-9 באפריל של אותה שנה חל יום הזיכרון השני לאירועי הטרגדיה והמועצה העליונה של הרפובליקה של גאורגיה הכריזה על עצמאותה של גאורגיה.
ב-23 בנובמבר 2004, הוצבה מצבת זיכרון לקורבנות הטרגדיה במקום האירוע בשדרות רוסתוולי.
ראו גם

טבח טביליסי (1956)
הערות שוליים

1 2 3  נדיה דיוק ואדריאן קרטניסקי (1993), עליית אומות חדשות: נפילת הסובייטים והאתגר של עצמאות, מסת"ב 0-471-58263-8, (באנגלית)
1 2  מרק בייסינגר (1998), "אלימות לאומנית והמדינה: סמכות פוליטית ורפרטואר פולמוסי בברית המועצות לשעבר" ("Nationalist Violence and the State: Political Authority and Contentious Repertoires in the Former USSR"), כרך 30, מספר 4, עמ' 26-27, (באנגלית)
↑  רוג'ר רוסן וג'פרי ג'אי (1999), גאורגיה: המדינה הנפלאה של הקווקז, עמ' 89, ISBN 962-217-502-3, (באנגלית)
↑  מתיאס פלקמנס (2006), להגן על הגבול: זהות, דת וחדשנות ברפובליקה של גאורגיה, עמ' 127-139, ISBN 0-8014-4440-3, (באנגלית)
1 2  פטר נסמית' (2001), גאורגיה: בהרי הפיוט, עמ, 18, ISBN 0700713956, (באנגלית)
1 2  קונגרס הסובייטים (Съезд народных депутатов) או קונגרס נציגי העם - הגוף השלטוני העליון של הרפובליקה הסובייטית הסוציאל-פדרטיבית של רוסיה והפדרציה הרוסית בין השנים 1917-1936 ובין השנים 1989-1991.
| היסטוריה של גאורגיה |
| --- | --- | --- |
| פרהיסטוריה (אנ') | תרבות שוּלבַּרִי-שוֹמוּ (אנ') • תרבות קוּרָה-אַרַאכּס (אנ') • תרבות תרִיאַלֵתִית (אנ') • תרבות קוֹלֵכִית (אנ') • דִיאַוֹחִי (אנ') | מפת ממלכות קולכיס ואיבריה |
| העת העתיקה | קולכיס • איבריה • גאורגיה בעידן הרומי (אנ') • מסע פומפאי לגאורגיה (אנ') • אגריסי • איבריה הסאסאנית (אנ') • ניצורה של איבריה (אנ') | מפת ממלכות קולכיס ואיבריה |
| ימי הביניים | המלחמות האיבריות (אנ') • המלחמות הלאזיות (אנ') • נסיכות איבריה (אנ') • השלטון הערבי בגאורגיה (אנ') • אמירות טביליסי • שושלת בגרטיוני • איבריה הבגרטידית • ממלכת אבחזיה • ממלכת קאחתי-הרתי • ממלכת הרתי • התמה של איבריה • ממלכת גאורגיה המאוחדת • תור הזהב של גאורגיה(אנ') • ארמניה בממלכת גאורגיה (אנ') • שירוואן הגאורגית (אנ') • המלחמות הביזנטי-גאורגיות • המלחמות הסלג'וק-גאורגיות (אנ') • הפלישה המונגולית • הפלישה הטימורית • הפלישה הטורקמנית (אנ') | מפת ממלכות קולכיס ואיבריה |
| העת החדשה המוקדמת | ממלכת כארתלי • ממלכת קאחתי • ממלכת אימרתי • נסיכות גוריה • סוואנתי • אבחזיה • סאמצחה (אנ') • סמגרלו (אנ') • גאורגיה הספווית (אנ') • ממלכת כארתלי-קאחתי | מפת ממלכות קולכיס ואיבריה |
| העת החדשה | גאורגיה באימפריה הרוסית (אנ') • הרפובליקה של עבר הקווקז • הרפובליקה הדמוקרטית הראשונה • הפלישה הסובייטית לגאורגיה • גאורגיה הסובייטית • מלחמת גאורגיה–רוסיה | מפת ממלכות קולכיס ואיבריה |
החברה המנוריאלית של בריטניה

| --- | --- |
 מדינה:  הממלכה המאוחדת 
 מטה הארגון:  לונדון 
 תקופת הפעילות:  1906–הווה (כ־118 שנים) 
 www.msgb.co.uk
 
החברה המנוריאלית של בריטניה (אנגלית: Manorial Society of Great Britain) נוסדה בשנת 1906, מספר חבריה עומד על סך 1,900 איש, הכוללים לורדים של אחוזות, ברונים פאודלים, אצילים, והיסטוריונים בעיקר מבריטניה אך גם מאירלנד.
מטרות החברה

לקדם לימוד היסטוריה אנגלית ומסורות, במיוחד מונרכיה, תוארי אצולה, ומוסדות פרלמנטריים בריטים.
לקדם שימור ארכיונים מנוריאלים.
לקדם מודעות "זכויות ומחויבויות של הלורדים בקהילות המקומיות".
לקדם חברויות בקרב נשים וגברים בעלי עניין משותף.
חברי הנהלת מועצת החברה המנוריאלית

רוברט סמית (יושב ראש)
רוזן שרוסבורי וטלבוט
לורד סודליי
דזמונד דה סילבה
המפרי סמית
ג'יי. פ ראנד
דניס ב. וודפילד (יושב ראש ארצות הברית)
ברוס קינג סיים (אוסטרליה)
ג'ון מור (עניינים אקדמיים)
פרסומים

בשנת 1996 פרסמה החברה מדריך לחוק המנוריאלי (חוק האחוזות).
בשנת 2012 פרסמה החברה מדריך לחוק המנוריאלי (חוק האחוזות), אשר מפרט את מספר תוארי האצולה כגון לורדים מנוריאלים וברונים פאודלים אשר שרדו בבריטניה ובאירלנד עד היום, יחד עם ההיסטוריה אודות תארים אלה ומידע ביוגרפי על הבעלים הנוכחיים המחזיקים בהם כיום.
האיחוד

אף על פי שהחברה המנוריאלית של בריטניה הוקמה כחברה בשנת 1906, החברה המנוריאלית של בריטניה הוקמה כאיחוד וכאיגוד בשנת 1996.
מסמכים מנוריאלים

במסגרת החוק לתיקון חוק הנכס משנת 1924, מסמכים מנוריאלים בבריטניה נערכים בתשלום תחת פיקוחו של שומר המגילות, ומקום הימצאם נרשם במסמכים המנוריאלים (מסמכי האחוזות) המתוחזקים על ידי הארכיון הלאומי של ממשלת בריטניה.
הלבנט הספרדי

הלבנט הספרדי
הלבנט הספרדי או לבנטה (בספרדית: Levante, נהגה [leˈβante]; בקטלאנית: Llevant, נהגה [ʎəˈβan, ʎəˈvant, ʎeˈβan, ʎeˈvant]; "לבנט, מזרח") הוא שם המשמש להתייחסות לאזור המזרחי של חצי האי האיברי, על חופי הים התיכון הספרדי. הוא תואם בערך ל-Xarq Al-Andalus לשעבר, אבל אין לו הגדרה גאופוליטית מודרנית. במקום זאת, הוא כולל באופן נרחב את הקהילות האוטונומיות של ולנסיה (מחוזות אליקנטה (אנ'), קאסטיון ולנסיה (אנ')), מורסיה, קטלוניה (ברצלונה, ז'ירונה וטרגונה), החלק המזרחי של קסטיליה-לה מנצ'ה (אלבסטה (אנ') וקואנקה (אנ')), מזרח אנדלוסיה (אלמריה (אנ'), גרנדה וחאאן (אנ')), דרום אראגון (טרואל) והאיים הבלאריים.
עם זאת, בשימוש הרגיל שלו, הלבנטה מתייחס ספציפית לקהילה ולנסיה, מורסיה, אלמריה, הבלאריים וחופי קטלוניה.
המונח משמש לעיתים רחוקות בקרב תושבי הלבנטה. המשמעות המילולית שלו היא "המזרח", ולכן היא הגיונית רק מנקודת המבט של אלה שגרים ממערב לוולנסיה, קטלוניה או הבלאריים. עם זאת, מתנוסס שמו של הלבנטה על בירה אזורית פופולרית, Estrella de Levante, בבעלות S.A. Damm ומיוצרת במורסיה, כמו גם איגוד הספורט לבאנטה, מועדון כדורגל ספרדי בולנסיה.
ביבליוגרפיה

Academic source for Levante: "Levante, the collective name for four Mediterranean provinces of Spain forming two autonomous regions officially known as Comunitat Valenciana and Región de Murcia." P. 400. Robinson, Jancis (ed.) 2006. The Oxford Companion to Wine, 3. edition. Oxford, Oxford University Press.
הישאם משישי

הישאם משישי (בערבית: هشام المشيشي; נולד בינואר 1974) הוא מדינאי תוניסאי, ראש ממשלת תוניסיה לשעבר.
ביוגרפיה

נולד בבו סאלם (אנ'). בעל תואר במשפטים וממשל באוניברסיטת תוניס א-מנאר (אנ') ותואר שני במשפטים, מדעי המדינה ומנהל ציבורי מבית הספר הלאומי למנהל.
בשנת 2011 מונה משישי לחבר בוועדה הלאומית לחקירת השחיתות במדינה. בשנת 2014 מונה למנכ"ל משרד התחבורה ובהמשך מונה במקביל למנכ"ל משרד הרווחה והבריאות. לאחר מכן כיהן בתפקיד מנכ"ל הסוכנות הלאומית לבקרה תברואתית וסביבתית. ב-11 בפברואר 2020 מונה משישי על ידי הנשיא קייס סעיד ליועצו הראשון לעניינים משפטיים. ב-27 בפברואר מונה לשר הפנים.
ב-25 ביולי 2020, בעיצומו של משבר פוליטי, מינה אותו הנשיא סעיד לראש הממשלה. ב-1 בספטמבר 2020 נכנס משישי לתפקידו באופן רשמי. ביולי פוטר ממשרתו.
המועצה להשכלה גבוהה (יהודה ושומרון)

המועצה להשכלה גבוהה (יהודה ושומרון) ("מל"ג יו"ש") הייתה הגוף שהיה אחראי על מוסדות אקדמיים ישראליים שהוקמו בשטחי יהודה ושומרון. ביחס למוסדות אלה, היו למל"ג יו"ש סמכויות מקבילות לסמכויות של המועצה להשכלה גבוהה ("מל"ג") כלפי המוסדות האקדמיים.
ב-12 בפברואר 2018 אושר בכנסת תיקון לחוק המועצה להשכלה גבוהה, לפיו סמכות המועצה להשכלה גבוהה תחול, החל מ-15 בפברואר 2019, גם על מוסדות ישראליים ביהודה ושומרון, כגון אוניברסיטת אריאל בשומרון (ובכך התבטל הצורך במל"ג יו"ש) ובעקבות כך פורקה המועצה.
הקמת מל"ג יו"ש

ככלל, נמנעת מדינת ישראל מהחלה ישירה של חוקיה על שטחי יהודה ושומרון. בין היתר, אין ביו"ש תחולה ישירה לחוק המועצה להשכלה גבוהה. לפיכך, המועצה להשכלה גבוהה, הפועלת מכוח חוק זה, אינה מוסמכת לפקח על המוסדות האקדמיים אשר הוקמו ביו"ש מאז 1967.
בשנת 1992 הגישה מכללת אריאל (כפי שנקראה אז) בקשה למועצה להשכלה גבוהה לקבל הכרה בשתי המחלקות העצמאיות הראשונות שלה לתואר ראשון (הנדסת חשמל ואלקטרוניקה והנדסת כימיה וביוטכנולוגיה). תשובת המל"ג, הייתה כי על פי חוק המל"ג, אין גוף זה יכול לטפל בפניית המכללה, בשל מיקומה הגאוגרפי מעבר לקו הירוק, שכן חוק המל"ג אינו חל בו.
כדי לפתור בעיה זו החליטו משרדי הממשלה הרלוונטיים, המשפטים, החינוך והביטחון, בתיאום עם היועץ המשפטי לממשלה, כי:
חוק המל"ג יחול מעבר לקו הירוק באמצעות צו המפקד הצבאי, דהיינו אלוף פיקוד המרכז. זאת, כפי שנעשה גם לגבי חוקים ישראליים רבים אחרים שהוחלו על היישובים ביו"ש באמצעות צו המפקד הצבאי.
יוקם גוף בשם "מל"ג יו"ש", שסמכותו תחול לגבי מוסדות להשכלה גבוהה מעבר לקו הירוק. "צו מל"ג יו"ש" קובע כי בגוף זה יהיו חברים חברי המועצה להשכלה גבוהה (מל"ג ירושלים), או כאלה שהיו בעבר חברים בו. סמכות מל"ג יו"ש לגבי המוסדות להשכלה גבוהה שברחבי יהודה ושומרון, תהיה זהה לזו של המל"ג לגבי מוסדות הממוקמים בתחומי הקו הירוק.
עם הקמת מל"ג יו"ש נפתחה האפשרות לקבלת היתרים להפעלת מסלולי לימוד במוסדות אשר מעבר לקו הירוק, ולאחר מכן, להכרה מלאה בהם. המסלול הראשון שהוכר היה הנדסת חשמל ואלקטרוניקה במכללת אריאל. בד בבד, קיבלה מכללת אריאל הכרה כ"מוסד מוכר להשכלה גבוהה" במשמעותו בחוק המל"ג.
הרכב מל"ג יו"ש

עם הקמתה של מל"ג יו"ש, ההרכב הפרסונלי שלה היה זהה להרכב של מל"ג. עם זאת, כאשר מנימוקים אידאולוגיים, ובהתבסס על חוק המל"ג, חלק מהחברים של מל"ג סירבו להשתתף בישיבות של מל"ג יו"ש, ולמעשה גרמו להקפאת עבודתה, שינה אלוף פיקוד המרכז את ההרכב הפרסונלי של מל"ג יו"ש. לאורך השנים הייתה מל"ג יו"ש מורכבת בחלקה מחברים בהווה במל"ג, ובחלקה מחברים לשעבר במל"ג.
ב-30 במאי 2006 החליטה מל"ג לפנות למפקד כוחות צה"ל באזור יו"ש, כדי שיקבע כי כל חברי מל"ג (למעט שר החינוך) יכהנו כחברי מל"ג יו"ש.
בראש מל"ג יו"ש עמד פרופ' עמוס אלטשולר מאוניברסיטת בן-גוריון בנגב. באפריל 2008 מינה מפקד כוחות צה"ל באזור יו"ש, אלוף גדי שמני, את פרופ' מאיר חת, פרופ' עמוס רולידר, פרופ' זאב דרוקמן, עו"ד אריה הרמלין, איתי שונשיין ותומר עובד לחברי מל"ג יו"ש. ברבות השנים צורפו למל"ג יו"ש פרופ' אליעזר גלעדי, פרופ' יהודה פרידלנדר, ד"ר אברהם רוכלי, פרופ' ברכה רגר, פרופ' מינה טייכר, פרופ' מרדכי פרל, פרופ' יוסף ישורון, פרופ' אריה מלניק, ד"ר אופיר העברי, ד"ר לאה בם, פרופ' חיים טייטלבאום ופרופ' אלי פולק.
מל"ג יו"ש ומערכת ההשכלה הגבוהה בישראל

למרות ההפרדה שהייתה קיימת עד ביטול מל"ג יו"ש ב-2019, בין מערכת ההשכלה הגבוהה ביו"ש לבין מערכת ההשכלה הגבוהה בישראל הייתה בפועל זיקה במישור התקציבי, שכן שתי המערכות ניזונות מאותה קופה ציבורית דרך הוועדה לתכנון ולתקצוב (ות"ת).
בחוק מל"ג יו"ש, נקבע כי "הוראות חוק זה יחולו על מדינת ישראל" (בזהות לאמור בחוק המל"ג). משמעות סעיף זה, כי המדינה ומוסדותיה חייבים להכיר ולכבד את ההכרה הניתנת לתארים על ידי מל"ג יו"ש. ב-1995 תוקן חוק המל"ג על ידי הכנסת, ונקבע בו כי המל"ג רשאית להכיר בתואר שהוכר על ידי מל"ג יו"ש בהתאם לכללים שייקבעו על ידי המל"ג. בהתאם לכללים אלו, לאחר הכרה בתואר על ידי מל"ג יו"ש, על מל"ג ירושלים לבדוק:
האם הרכב הוועדה המקצועית שהמליצה על ההכרה ראוי מבחינה אקדמית.
ייבדק דוח הוועדה המקצועית שהמליצה על ההכרה, כדי לוודא שהדו"ח הוכן בצורה מקצועית - במתכונת ואופן הדומים לדו"חות המוגשים למל"ג, לקראת הכרה בתארים.
סמכותה של מל"ג יו"ש, עד פירוקה, חלו על שלושה מוסדות להשכלה גבוהה:
אוניברסיטת אריאל (באריאל)
מכללת אורות ישראל (באלקנה)
מכללת הרצוג (באלון שבות)
הערות שוליים

↑  אושר סופית: המל"ג יוכל להפעיל את סמכויותיו גם באזור יהודה והשומרון, באתר הכנסת, 12 בפברואר 2018;
חוק המועצה להשכלה גבוהה (תיקון מס' 20), התשע"ח-2018, ס"ח 2691 מ-15 בפברואר 2018
↑  המועצה להשכלה גבוהה העשירית - קובץ החלטות עקרוניות(הקישור אינו פעיל, 19.8.2021), מרץ 2007
↑  תמרה טראובמן, יו"ר המועצה להשכלה גבוהה בשטחים: "אנחנו גוף מיותר", באתר הארץ, 3 באוגוסט 2007
↑  צה"ל - אזור יהודה והשומרון, מנשרים, צווים ומנויים, חוברת מס' 224, מאי 2008, עמ' 5240
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
| --- | --- |
בקרת זהויות :  NLI: 987007413530205171
היא רוקדת

"היא רוקדת" הוא שיר של הזמרת ירדנה ארזי שהשתתף בתחרות קדם-אירוויזיון 1988 והגיע למקום השני.
כתיבת השיר

בשנת 1988 בחרה הטלוויזיה הישראלית בירדנה ארזי לייצג את ישראל באירוויזיון 1988 שנערך באותה שנה בדבלין בירת אירלנד.
קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל.
נוסף על כל אלה, הייתה ארזי הזמרת הבולטת בישראל באותה שנה, נבחרה בפעם השלישית כזמרת השנה ב-1987 וזכתה להצלחה גדולה באלבומה נשמה צוענית שמכר 150 אלף עותקים. בסקר שנערך על ידי התוכנית "כל צבעי הרשת" של קול ישראל לרגל חגיגות ה-40 לישראל נבחרה ארזי כזמרת האהובה בישראל.
לרגל התחרות התבקשה ארזי להציג ארבעה שירים ומתוכם יבחר הקהל את השיר הזוכה. הייתה זו הפעם הראשונה בה ערכה הטלוויזיה קדם אירוויזיון בהשתתפות זמרת אחת בלבד.
"היא רוקדת" היה אחד משני שירים שכתב לתחרות אהוד מנור ועל פי ראיונות שהעניקה לימים, היה זה השיר המועדף על ארזי לזכייה בתחרות. אך טעם הקהל היה שונה, והשיר הגיע למקום השני עם 40 נקודות לעומת "בן אדם" שהגיע למקום הראשון עם 48 נקודות.
באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("ווען זי טאנצט").
כתיבת השיר > במצעדים השנתיים

השיר הוצג במצעד הפזמונים רק ב-21 ביוני 1988, כשלושה חודשים לאחר שהשתתף בתחרות קדם אירוויזיון 1988. למרות זאת זכה להצלחה ונשאר במצעדים עשרה שבועות ומהם שבועיים בפסגה.
במצעד הפזמונים העברי השנתי 1988 הגיע השיר למקום השמיני. אחד מתוך ארבעה שירים של ארזי בעשירייה הראשונה במצעד. ארזי נבחרה כזמרת השנה בפעם הרביעית.
היאבוסה

ערך זה עוסק בגשושית של סוכנות החלל היפנית. אם התכוונתם לדגם אופנוע, ראו .
| --- | --- |
המחשת אמן של היאבוסה נוחתת על האסטרואיד איטוקאווה
המחשת אמן של היאבוסה נוחתת על האסטרואיד איטוקאווה
 מידע כללי
 סוכנות חלל:  JAXA
 מפעיל:  הסוכנות היפנית לחקר החלל 
 יצרן:  NEC Space Technologies 
 תאריך שיגור:  9 במאי 2003
 משגר:  M-V
 אתר שיגור:  מרכז החלל אוצ'ינורה 
 אתר משימה
 משימה
 סוג משימה:  איסוף והחזרת דגימה מאסטרואיד אפולו "איטוקוואה"
 תאריך חזרה:  13 ביוני 2010
 משך המשימה הכולל:  9 במאי 2003 – הווה (2,852 ימים) 
 משך המשימה:  7 שנים, חודש אחד ו-4 ימים
 מידע טכני
 משקל בשיגור:  510 ק"ג
 משקל:  510 ק"ג 
 קישורים חיצוניים
 מספר קטלוג לוויינים:  27809
 מאגר המידע הלאומי:  2003-019A
 
היאבוסה (ביפנית: はやぶさ, "בז נודד"; כונתה גם MUSES-C) היא גשושית של סוכנות החלל היפנית ששוגרה ב-9 במאי 2003 על גבי משגר יפני מדגם M-V. הגשושית פעלה באמצעות מנוע יונים שהוא מנוע חשמלי הפועל בדחף נמוך תוך שחרור יוני קסנון. מטרתה של היאבוסה הייתה לנחות על האסטרואיד איטוקוואה שהוא אחד מהאסטרואידים קרובי ארץ, ליטול דגימה מפני השטח שלו ולשוב לכדור הארץ. ב-13 ביוני 2010 חזרה הגשושית לכדור הארץ והנחיתה קפסולה שהכילה את הדגימה שנאספה.
האסטרואיד איטוקאווה נע במסלול אקסצנטרי סביב השמש: בנקודה הקרובה ביותר לשמש (פרהיליון) הוא נמצא במרחק 0.953 יחידות אסטרונומיות ובנקודה הרחוקה ביותר (אפהיליון) הוא נמצא במרחק 1.6947 יחידות אסטרונומיות מהשמש. בכך הוא חוצה את מסלול כדור הארץ (שהוא, כהגדרה, יחידה אסטרונומית אחת).
ב-12 בספטמבר 2005 הגיעה היאבוסה לאסטרואיד איטוקאווה במרחק 20 קילומטרים. בצילומים שצילמה נראו אזורים של גבעות וכן שטח מישורי, שעליו היא תנסה לנחות. ב-12 בנובמבר היאבוסה התקרבה למרחק של 55 מטר מהאסטרואיד על מנת לשחרר נחתת זעירה (במשקל של 591 גרם) בשם מינרווה (על שם האלה הרומית מינרווה), שנועדה לקפץ על גבי האסטרואיד ולחקור אותו. עקב תקלה הגשושית התרחקה מהאסטרואיד והנחתת שוחררה ממרחק גדול מדי ופספסה את האסטרואיד.
ב-21 בנובמבר 2005 נחתה הגשושית על האסטרואיד, שהתה על פניו חצי שעה אך לא הצליחה להפעיל מנגנון ירייה על פני הקרקע שאמור היה לגרום לאבק לעלות למכשירי האיסוף שעליה, והיא המריאה שוב למסלול חניה. ב-26 בנובמבר 2005 הגשושית נחתה שנית על האסטרואיד ולמרות שמנגנון הירייה נכשל שוב, הגשושית כן הצליחה לאסוף דגימות מזעריות של אבק, שנכנס למכשירי האיסוף בעקבות הנחיתה עצמה.
מפעילי הגשושית לא היו בטוחים באותו זמן אם אכן נאסף אבק כלשהו. לפי התכנון המקורי, בקיץ 2007 הייתה אמורה קפסולה ובה הדגימה לצנוח על כדור הארץ ולפתור את החידה, האם היא אספה דגימה אם לאו. אך עקב תקלות נוספות, לרבות נתקי תקשורת עם הגשושית, שנפתרו במהלך שנת 2006, הגשושית החמיצה את חלון הטיסה שלה לכדור הארץ ולפיכך נאלצו אנשי סוכנות החלל היפנית להציב אותה במסלול הקפה נוסף סביב השמש, ולהחזירה לכדור הארץ רק ביוני 2010. ב-13 ביוני נחתה הקפסולה באזור צבאי סגור באוסטרליה הדרומית, משם נשלחה ליפן.
בבדיקת הדגימה שהוחזרה, התברר כי הגשושית אכן הצליחה לאסוף מעט אבק מהאסטרואיד. בחינת כ-1,500 גרגירי אבק מהדגימה שנאספה גילתה כי מקורם באופן וודאי מהאסטרואיד איטוקאווה. מניתוח הדגימה החוקרים שיערו כי האסטרואיד היה בעבר חלק מאסטרואיד גדול יותר, וכי האבק שנאסף היה מונח על פני הקרקע שלו במשך שמונה מיליון שנים.
האסטרואיד איטוקוואה בצילום של היאבוסה
דגם של גשושית היאבוסה
ראו גם

היאבוסה 2
אוסיריס-רקס
סטארדאסט
NEAR Shoemaker
רוזטה (גשושית)
הערות שוליים

↑  ראשי תיבות של  Mu Space Engineering Spacecraft C
↑  היאבוסה, אתר נאס"א
↑  Dennis Normile, Spacecraft Successfully Returns Asteroid Dust, Science, 16 November 2010
↑  Sindya N. Bhanoo, Asteroid Dust Confirms Meteorites’ Origins, The New York Times, 25 August 2011
| --- | --- |
בקרת זהויות :  LCCN: n2011082301   WorldCat (עם LCCN): n2011-082301
היפרכולסטרולמיה

| --- | --- |

מבנה כולסטרול
 תחום:  אנדוקרינולוגיה 
 טיפול:  fluvastatin 
 קישורים ומאגרי מידע
 eMedicine:  article/121424  article/121298 
 DiseasesDB:  6226
 MeSH:  D006937
 סיווגים
 ICD-10:  E78.0
 ICD-11:  5C80.00 
 
היפרכולסטרולמיה או יתר כולסטרול בדם הוא מצב של עודף חריג של כולסטרול בדם.
יתר כולסטרול בדם נגרם עקב שינויים ברמות הליפופרוטאינים, החלבונים שנושאים כולסטרול בזרם הדם. מצב זה יכול להיות תוצאה של תזונה, רעב, גורמים תורשתיים (כגון פגם בקולטן LDL - היפרכולסטרולמיה משפחתית), מחלות אחרות כמו סוכרת ותת-פעילות של בלוטת התריס וכן תרופות (כגון סטרואידים, מיטוטאן, ציקלוספורין וכן נוגדי דיכאון - למשל מירטזפין). סוג ההיפרכולסטרולמיה נקבע על פי סוג החלקיק שנמצא בעודף.
לפי השערת השומנים, עודף כולסטרול בדם שאינו מטופל מביא לשקיעת כולסטרול על דפנות כלי הדם, להצרתם ובטווח הארוך אף לסתימתם. הפרעה בזרימת הדם ללב או למוח הנגרמת מהיצרות כלי דם עלולה להיות קטלנית.
טיפול בהיפרכולסטרולמיה > שינוי אורח החיים

ירידה זהירה במשקל עם תזונה מעורבת
איזון סוכרת. בחולי סוכרת סוג 2 - תזונה עשירה בשומן לא-רווי ודלה בפחמימות
הפסקת עישון
הפסקת צריכת אלכוהול
פעילות גופנית
טיפול בהיפרכולסטרולמיה > ברות (דיאטה)

טענות לגבי יעילותן של דיאטות שונות בהורדת רמת הכולסטרול, כגון ריבוי פירות, ירקות ומזונות דלי שומן מן החי אינן מוכחות מחקרית. הימנעות מתזונה עשירה בפרוקטוז נראית נכונה, אם כי המחקר בנושא מועט.
טיפול בהיפרכולסטרולמיה > תרופות

תרופות ממשפחת הסטטין (סטטינים) הוכחו כיעילות בהורדת LDL-C ("הכולסטרול הרע") והורדת התחלואה הקרדיו-וסקולרית. תופעות הלוואי העיקריות שלהן הם כאבי שרירים ופגיעה כבדית.
כשיש תופעות לוואי במינונים הרצויים או שלא מגיעים לרמת המטרה של ה-LDL-C אפשר להוסיף Ezetimibe המונע ספיגת כולסטרול מהמעי ויעיל בעיקר בשילוב עם סטטינים.
נוגדים כנגד PCSK9 - ה-PCSK9 הוא חלבון המיוצר בכבד. חלבון זה מופרש לדם ומתקשר עם המכלול של LDL-C והקולטן של הכולסטרול (LDLRׂ). המכלול המשולש הזה נבלע לתוך התא בתהליך הנקרא אנדוציטוזיס ומתפרק על ידי ליזוזומים בתא. כאשר אין PCSK9, נבלע המכלול LDL-C ו-LDLR ואז הקולטן משתחרר וחוזר לתפקד כקולטן על דופן התא. כאשר יש יותר קולטנים על דופן התא, נבלע יותר LDL-C ורמתו בדם יורדת. זה הבסיס לפיתוח התרופות החדשות נוגדות PCSK9. אלה נוגדנים חד שבטיים המתקשרים ל-PCSK9 ומנטרלים אותו. בארץ אושרו לשימוש שתי תרופות ממשפחה זו: Repeta ו-Praulent. הן ניתנות בזריקה תת-עורית פעם בשבועיים והוכנסו לסל התרופות באבחנה של היפרכולסטרולמיה משפחתית עם הפרעה הומוזיגוטית.
טיפול בהיפרכולסטרולמיה > אפרזיס

במקרים קשים עם ערכי LDL-C גבוהים שלא מגיבים לטיפול משתמשים במכשיר הדומה לדיאליזה המסנן את ה-LDL-C מהדם ומחזיר דם "נקי". על טיפול זה יש לחזור מדי מספר שבועות.
ראו גם

היפוכולסטרולמיה
הערות שוליים

1 2  Khaled Mohammed Al Dahmani, Yaser M. Kayyal, Salah Gariballa, Transient severe hypercholesterolemia following bariatric surgery treated successfully with increased food intake, Nutrition (Burbank, Los Angeles County, Calif.) 32, 2016-03-01, עמ' 394–396 doi: 10.1016/j.nut.2015.10.016
↑  Roger S. McIntyre, Joanna K. Soczynska, Jakub Z. Konarski, Sidney H. Kennedy, The effect of antidepressants on lipid homeostasis: a cardiac safety concern?, Expert Opinion on Drug Safety 5, 2006-07-01, עמ' 523–537 doi: 10.1517/14740338.5.4.523
↑  Jeannie Tay, Natalie D. Luscombe-Marsh, Campbell H. Thompson, Manny Noakes, Comparison of low- and high-carbohydrate diets for type 2 diabetes management: a randomized trial, The American Journal of Clinical Nutrition 102, 2015-10-01, עמ' 780–790 doi: 10.3945/ajcn.115.112581
↑  Nusrat Shafiq, Meenu Singh, Sharonjeet Kaur, Pratibha Khosla, Dietary treatment for familial hypercholesterolaemia, The Cochrane Database of Systematic Reviews, 2010-01-20, עמ' CD001918 doi: 10.1002/14651858.CD001918.pub2
↑  Neil A. Smart, Belinda J. Marshall, Maxine Daley, Elie Boulos, Low-fat diets for acquired hypercholesterolaemia, The Cochrane Database of Systematic Reviews, 2011-02-16, עמ' CD007957 doi: 10.1002/14651858.CD007957.pub2
↑  M. Balakumar, L. Raji, D. Prabhu, C. Sathishkumar, High-fructose diet is as detrimental as high-fat diet in the induction of insulin resistance and diabetes mediated by hepatic/pancreatic endoplasmic reticulum (ER) stress, Molecular and Cellular Biochemistry 423, 2016-12-01, עמ' 93–104 doi: 10.1007/s11010-016-2828-5
| --- | --- |
בקרת זהויות :  NLI: 987007536183105171  BnF: cb119652910 (data)  LCCN: sh85063682  NDL: 00566728  NKC: ph120995 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הכוחות המזוינים של סן מרינו

| --- | --- |
 מוטו:  Libertas
 מדינה:  סן מרינו סן מרינו
 תקופת הפעילות:  1406–הווה (כ־618 שנים) 
 מטה:  סן מרינו 
 מנהיגות
 המפקד העליון:  קפיטן עוצר 
 כוח אדם
 גיל הגיוס:  18 שנה–49 שנה
 תקציב
 תקציב שנתי:  10,700,000 דולר אמריקאי (נכון ל־2012) 
 אחוזי תמ"ג:  1.1% (2010)
 
הכוחות המזוינים של סן מרינו (באיטלקית: Forze Armate Sammarinesi) מתייחס לכוחות ההגנה הצבאיים הלאומיים של הרפובליקה של סן מרינו. הם נחשבים לכוחות הצבאיים הקטנים בעולם, כאשר לענפי הכוחות השונים יש תפקידים מגוונים ביניהם: ביצוע תפקידים טקסיים, סיור בגבולות, שמירה על מבני ממשלה וסיוע למשטרה בתיקים פליליים גדולים. בנוסף קיימת ז'נדרמריה צבאית המהווה חלק מהכוחות הצבאיים של הרפובליקה. כל הכוח הצבאי של סן מרינו תלוי בשיתוף פעולה של כוחות במשרה מלאה ועמיתיהם המתנדבים (המכונים Corpi Militari Volontari), או כוח צבאי התנדבותי. ההגנה הלאומית במקרה של מעצמה עולמית תוקפנית היא באחריות הכוחות המזוינים של איטליה, כפי שנקבע בהסדר. אין שירות חובה, אולם בנסיבות מיוחדות ניתן לגייס אזרחים בגילאי 16 עד 55 להגנה על המדינה.